Rikunarita-ORG/Wikinium huggingface dataset:
# Hulu

Hulu|  |
| Forma | bendroji įmonė |
| Pramonė | Informacinės technologijos |
| Įkurta | 2007 m. |
| Įkūrėjas (-ai) | Walt Disney, 21st Century Fox, Comcast, Time Warner |
| Centrinė būstinė | Los Andželas, Kalifornija, JAV |
| Svarbiausi darbuotojai | Mike Hopkins (vadovas) |
| Paslaugos | televizijos transliavimas internetu |
| Pajamos | $1 mlrd. (2013 m.) |
| Tinklalapis | www.hulu.com |

**„Hulu“** – mokamas srautinių transliacijų kanalas, priklausantis „Walt Disney“, „21st Century Fox“, „Comcast“, „Time Warner“ kino studijų ir televizijos produkcijos bendrovėms, jų bendroji įmonė.

Svetainę per mėnesį aplanko daugiau nei 30 mln. interneto vartotojų. Prieinama tik JAV bei Japonijos interneto vartotojams. Svetainėje daugiausiai randama pastarųjų bendrovių televizijos serialų.
# Trasa Sakhir

|  |  |
| --- | --- |
| Šalis | Bahreinas |
|  |
| Trasos pavadinimas | Bahrain International Circuit |
| Grand Prix | Formulės 1 Bahreino Grand Prix |
|  |
| Trasos ilgis | 5 412 m |
| Ratų skaičius | 57 |
| Distancija | 308,405 km |
| Posūkių skaičius | 15 |
| Trasos rekordas | 1:31.447 (Pedro de la Rosa, McLaren, 2005) |
|  |
| Tinklalapis |  |

**Sakhir trasa** – Formulės 1 trasa, esanti Bahreine Sakiro dykumoje.

Formulės 1 Grand Prix Sakhir trasoje vyksta nuo 2004 metų. Tai pirmoji F1 Grand Prix trasa Artimuosiuose Rytuose. Trasa apie 30 km nutolusi nuo Bahreino sostinės Manamos. Trasą suprojektavo vokietis Hermanas Tilke. Trasa gali būti suskirstyta į įvairios konfigūracijos penkias dalis, todėl ja patogu naudoti treniruotėms bei kitokioms lenktynėms nei F1. Telpa apie 50 000 žiūrovų, yra didelis (~500 vietų) spaudos centras.

2011 m. Bahreino GP, turėjęs vykti šioje trasoje, buvo atšauktas dėl 2011-2012 m. sukilimo.

2014 m. pradžioje trasos šeimininkai paskelbė, kad vienas trasos posūkių bus pavadintas M. Schumaherio vardu. Tai padaryta norint pagerbti šį lenktynininką, kuris yra dirbtinėje komoje kelis mėnesius po 2013 m. gruodžio 31 d. patirtos galvos traumos slidinėjant.

## Statistika

| Metai | Pilotas laimėtojas | Komanda laimėtoja |
| --- | --- | --- |
| 2024 |  Max Verstappen |  Red Bull |
| 2023 |  Max Verstappen |  Red Bull |
| 2022 |  Charles Leclerc |  Ferrari |
| 2021 |  Lewis Hamilton |  Mercedes |
| 2020 |  Lewis Hamilton |  Mercedes |
| 2019 |  Lewis Hamilton |  Mercedes |
| 2018 |  Sebastian Vettel |  Ferrari |
| 2017 |  Sebastian Vettel |  Ferrari |
| 2016 |  Nico Rosberg |  Mercedes |
| 2015 |  Lewis Hamilton |  Mercedes |
| 2014 |  Lewis Hamilton |  Mercedes |
| 2013 |  Sebastian Vettel |  Red Bull |
| 2012 |  Sebastian Vettel |  Red Bull |
| 2010 |  Fernando Alonso |  Ferrari |
| 2009 |  Jenson Button |  Brawn-Mercedes |
| 2008 |  Felipe Massa |  Ferrari |
| 2007 |  Felipe Massa |  Ferrari |
| 2006 |  Fernando Alonso |  Renault |
| 2005 |  Fernando Alonso |  Renault |
| 2004 |  Michael Schumacher |  Ferrari |

## Adresas

P. O. Box 26381

Manama

Kingdom of Bahrain

## Šaltiniai

## Nuorodos

* www.f1db.com Archyvuota kopija 2007-10-10 iš Wayback Machine projekto. **(**angl.**) www.f-1.lt (liet. k.)
* Bahreino GP istorija Archyvuota kopija 2008-04-04 iš Wayback Machine projekto. (liet. k.)
# Tinklaraštija

**Tinklaraštija**, *blogosfera* (angl. *blogosphere*) – tinklaraščių (Weblog) visuma, kultūra. Tinklaraštija yra žiniatinklio kultūros ir interneto bendruomenių dalis, specifinis socialinis tinklas.

Pirmą kartą blogosferos sąvoką paminėjo *Brad L. Graham* 1999 m. rugsėjo 10 d. kalbėdamas nerimtai, juokaudamas. 2002 m. sąvoką „atrado“ *William Quick*. Po to sąvoka greitai paplito Warblog bendruomenėje.

Lietuvoje tinklaraštininkai tarpusavyje buriasi ir bendrauja, keičiasi informacija, organizuoja konferencijas (pvz., „blogin.lt“, kuri vėliau persivadino į „LOGIN“) .

## Išnašos
# European Computer Trade Show

**European Computer Trade Show** – Europos kompiuterinių ir videožaidimų industrijos mugė. Paroda buvo rengiama nuo 1998 iki 2004 m.

Paroda buvo uždaro pobūdžio, joje lankytis galėdavo tik industrijos specialistai ir žurnalistai, visgi pasitaikydavo su padirbtais pažymėjimais vidun patekusių visuomenės narių.

Mugė paprastai vykdavo nuo vėlyvo rugpjūčio iki rugsėjo mėn. Nuo 2002 m. rengta Earls Court Exhibition Centre parodų centre Londone. Prieš tai vykdavo ExCeL bei Olympia parodų centruose, taip pat Londone.

## Išnašos
# Reporteriai be sienų

|  |
| --- |
| Reporteriai be sienų |
|  |
| Įkūrėjas | Robertas Menardas, Remi Luri, Žakas Molena ir Emilijanas Žiubino |
| Būstinė | Paryžius, Prancūzija |
| Biudžetas | 6 mln. eurų |

**Reporteriai be sienų** (pranc. *Reporters sans frontières*, santrumpa **RSF**) - tarptautinė ne pelno siekianti ir nevyriausybinė organizacija, kurios tikslas yra apsaugoti teisę į informacijos laisvę. Savo veiklą grindžia įsitikinimu, kad kiekvienas turi turėti prieigą prie naujienų ir informacijos pagal Visuotinės žmogaus teisių deklaracijos 19 straipsnį, kuriame pripažįstama teisė gauti ir dalytis informacija nepaisant sienų, kartu su kitomis tarptautinėmis teisių chartijomis. Organizacija turi patariamojo organo statusą Jungtinėse Tautose, UNESCO, Europos Taryboje ir Tarptautinėje Frankofonijos organizacijoje.

2005 m. už savo veiklą apdovanota Sacharovo premija (kartu su Nigerijos teisininku ir žmogaus teisių gynėju Hauva Ibrahimu ir Kubos Baltai vilkinčių moterų judėjimu.

## Veikla

2022 m. parengto Spaudos laisvės indekso rezultatai
  Gera būklė
  Patenkinama
  Problemiška
  Sudėtinga
  Labai rimta
  Nevertinta
Organizacija dirba vietoje gindama atskirus žurnalistus, kuriems gresia pavojus, taip pat aukščiausiuose valdžios lygiuose ir tarptautiniuose forumuose, siekdama ginti teisę į saviraiškos ir informacijos laisvę. Organizacija kasdien ruošia įvairius pranešimus, įskaitant pranešimus spaudai apie žiniasklaidos laisvei kylančias grėsmes prancūzų, anglų, ispanų, portugalų, arabų, persų ir kinų kalbomis. Organizacija taip pat kasmet parengia ir skelbia Pasaulio spaudos laisvės indeksą, kuris įvertina žiniasklaidos laisvės būklę 180 šalyse. Organizacija teikia pagalbą žurnalistams, kuriems gresia pavojus, ir šviečia skaitmeninio ir fizinio saugumo klausimais, taip pat rengia kampanijas, kuriomis siekiama didinti visuomenės informuotumą apie prieš žurnalistus nukreiptą prievartą ir užtikrinti jų saugumą bei laisvę. Organizacija užsiima lobizmu skatindama vyriausybes ir tarptautines institucijas priimti standartus ir teisės aktus, remiančius žiniasklaidos laisvę, ir imasi teisinių veiksmų gindama žurnalistus, kuriems kyla grėsmė. Organizacija taip pat kasmet skaičiuoja žurnalistus, žuvusius darbo metu.

## Istorija

Reporteriai be sienų buvo įkurta Monpeljė, Prancūzijoje 1985 m. Įkūrėjai - Robertas Menardas, Remi Luri, Žakas Molena ir Emilijanas Žiubino. 1995 m. buvo įregistruota kaip ne pelno siekianti organizacija. Menardas tapo pirmuoju šios organizacijos generaliniu sekretoriumi. Vėliau jį pakeitė Žanas Fransua Žiujardas, 2012 m. generaliniu sekretoriumi paskirtas Kristofas Deluaras.

## Struktūra

Pagrindinė būstinė yra Paryžiuje. Turi 13 regioninių ir nacionalinių biurų, tarp jų Briuselyje, Londone, Vašingtone, Berlyne, Rio de Žaneire, Taipėjuje ir Dakare, taip pat 146 korespondentų tinklą. Organizacijoje (Paryžiuje ir kitur) dirba 57 samdomi darbuotojai. Valdytojų taryba, renkama iš organizacijos narių, tvirtina organizacijos politiką. Tarptautinė taryba prižiūri organizacijos veiklą ir tvirtina sąskaitas bei biudžetą.

## Šaltiniai

## Nuorodos

* „Reporteriai be sienų“ svetainė
# Chromium

Chromium|  |
| „Chromium“ (versija 119) |
| Autorius(-iai) | Google |
| Kūrėjas(-ai) | The Chromium Projects, priklauso „Google“ |
| Išleista | 2008–09–02 (2008-09-02) |
| Repozitorija | * chromium.googlesource.com/chromium/src
 |
| Programavimo kalba(-os) | C++ pagrindinė, HTML, CSS, JavaScript skirta UI ir testavimui |
| Varikliai | V8, Blink (WebKit (iOS)/iPadOS) |
| Operacinė sistema | * Android Oreo arba naujesnė
* BSD
* iOS 16 arba naujesnė
* iPadOS 16 arba naujesnė
* Linux
* macOS 11 arba naujesnė
* Windows 10 arba naujesnė
 |
| Platforma | IA-32, x86-64, ARM, ARM64 |
| Licencija | BSD-3 ir kitos |
| Svetainė | www.chromium.org/Home |

**„Chromium“** – atvirojo kodo interneto naršyklė, kuriama ir prižiūrima „Google“.

## Licencija

Chromium – nemokamas ir atviro kodo programinės įrangos projektas. „Google“ autorinė dalis licencijuojama su BSD 3-Clause licencija.

## Skirtumai su Google Chrome

Naršyklė „Chromium“ neturi šių „Google Chrome“ funkcijų:

* automatiniai atnaujinimai
* Google paslaugų API raktai, įskaitant naršyklės sinchronizaciją
* Widevine DRM modulis
* Licencijuoti kodekai populiariem H.264 video ir AAC audio formatams
* Naudojimosi ir trikdžių stebėsenos mechanizmai

## Šaltiniai
# Google Desktop

Google Desktop|  |
| Google Desktop šoninė įrankių juosta |
| Kūrėjas(-ai) | Google |
| Išleista | 2004 m. spalio 14 d. (2004-10-14) |
|  |
| Paskutinė versija | 5.9.1005.12335
 / 2011–09–14 (2011-09-14) |
|  |
| Programavimo kalba(-os) | C++ |
| Operacinė sistema | Įvairios |
| Tipas | Darbalaukio paieška |
| Licencija | Uždaras kodas |
| Svetainė | desktop.google.com |

**Google Desktop** buvo Google darbastalio ieškyklė, veikianti Linux, Microsoft Windows (XP, 2000, Vista) ir Mac OS X (nuo 10.4 versijos) operacinėse sistemose. Darbastalio paieškos programa leidžia pilną naudotojo elektroninių laiškų, dokumentų, muzikos, nuotraukų bylų, internetinių pokalbių bei aplankytų puslapių tekstinę paiešką.

Naudotojai gali pradėti ieškoti bylų iškart, vos tik jie įdiegia programą. Įvykdžius paiešką rezultatai yra pateikiami naršyklėje, Google Desktop pradinio puslapio lange, labai panašiai kaip pateikiami paieškos rezultatai Google internetinėje ieškyklėje.

## Indeksacija

Pirmą kartą paleidus programą pradedamas prieinamų bylų indeksavimas, o vėliau programa, esant reikalui, suindeksuoja naujas bylas. Programos nuostatose galima nurodyti, kurių bylų katalogų neindeksuoti.

## Išnašos

## Nuorodos

* Google Desktop
# Google Page Creator

Google Page Creator|  |
| Kūrėjas(-ai) | Google |
| Tipas | Interneto puslapių hostingas |
| Svetainė | pages.google.com |

**Google Page Creator** – nemokamas Google korporacijos teiktas produktas, debiutavęs 2006 metų vasario 23. 2008 metų rugsėjį Google paskelbė, kad nauji vartotojai nebebus registruojami, vietoj to skatinant vartotojus naudotis Google Sites. Paslaugą nustota teikti 2009 metais, perkeliant egzistuojančius puslapius į Google Sites.

Kaip ir Google Sites, Google Page Creator leido kiekvienam Gmail sąskaitą turinčiam vartotojui be ypatingų programavimo žinių susikurti paprastą interneto svetainę naudojant vizualią WYSIWYG rengyklę. Kiekvienas vartotojas gaudavo 100 MB talpos nemokamą hostingą su neribotu duomenų srautu. Sukurtus puslapius buvo galima pasiekti adresu *

Tuoj pat po Google Page Creator pasirodymo, panašiai kaip ir kitos Google paslaugos, jis buvo užlietas milijono vartotojų.

## Nuorodos

* Google Page Creator Archyvuota kopija 2011-11-18 iš Wayback Machine projekto.
# Gmail

Gmail|  |
| Autorius(-iai) | Paul Buchheit |
| Kūrėjas(-ai) | Google |
| Programavimo kalba(-os) | Java, C++, JavaScript |
| Kalbos | 105 kalbomis |
| Tipas | elektroninis paštas |
| Svetainė | mail.google.com |

**Gmail** – „Google“ korporacijos teikiama nemokama interneto el. pašto dėžutė, turinti 1,8 mlrd. aktyvių vartotojų.

## Istorija

Google pirmą kartą prakalbo apie Gmail 2004 metų kovo 31 dieną, bet dauguma žmonių apie tai sužinojo tik balandžio 1 d., tarptautinę melagių dieną, todėl daug kas pagalvojo, kad čia tik pokštas.

Pradžioje „Gmail“ pašto dėžutė buvo suteikta tūkstančiui „Google“ darbuotojų, kurie turėjo išbandyti naująją el. pašto dėžutę. Kadangi el. pašto dėžutė siūlė tuo metu neįtikėtiną 1 GB talpą, „Google“ turėjo produktą pasiūlyti rinkai neskubant. Iš pat pradžių interneto naudotojo sąsaja veikė AJAX kodo pagrindu, o „Microsoft Hotmail“, „Yahoo Mail“ paslaugos veikė palyginus lėtai, nes buvo kurtos HTML kodo pagrindu. Netrukus tapo silicio slėnio ir technologijų entuziastų pamėgta paslauga. „eBay“ buvo galima įsigyti pakvietimą ir už 150 JAV dolerių. 2007 m. vasario 14 d. visi kvietimų ribojimai paslaugos naudotojams panaikinti, ilgainiui ir jų reikšmė sumenko. 2009 m. dingo beta versijos prierašas.

## Ypatybės

Gmail logotipas naudotas iki 2020 m.
* „Gmail“ kiekvienam vartotojui teikia 15 GB dydžio el. pašto dėžutę. Dėl tokios didelės talpos skatinama netrinti gautų laiškų, nes jų galbūt ateityje gali prireikti.
* „Gmail“ leidžia naudotis el. laiškų paieška, pagal laiško turinį.
* Galima prie siunčiamo laiško prisegti iki 25 MB dydžio failą.
* Taip pat galima laiškus rūšiuoti pagal temą. Dėl to visi laiškai, kuria nors tema, visada bus kartu: pirmas laiškas, atsakymas į jį, atsakymas į atsakymą ir t. t. Tai patogu norint prisiminti apie ką buvo kalbama anksčiau.
* Kitas unikalus dalykas – galimybės laiškams priskirti etiketes.
* Prie „Gmail“ pašto dėžutės galima prisijungti per mobiliųjų telefonų, planšečių programėles.
* Galimybė prijungti keletą kitų pašto dėžučių naudojant POP3 protokolą (pvz., „Mozilla Thunderbird“).

## Šaltiniai

## Nuorodos

* Gmail
# Total Nonstop Action Wrestling

Dabartinis TNA logo
**Total Nonstop Action Wrestling** (**TNA**) – JAV profesionaliųjų imtynių federacija, įkurta 2002 m. Jeffo Jarretto ir jo tėvo Jerry Jarretto. Šiuo metu daugumos akcijų savininkas yra bendrovė *Panda Energy International*.

Prieš federacijos įkūrimą, TNA buvo Nacionalinės Imtynių Sąjungos (NWA) narys, pavadinimu *NWA TNA*. TNA turėjo išskirtines teises į *NWA World Heavyweight* titulą ir *NWA World Tag Team* titulą. 2004 m. TNA pasitraukė iš NWA, bet buvo leista toliau naudoti titulus, kol NWA panaikino susitarimą 2007 m.

TNA yra pirma Amerikos federacija, kuri naudoja tik šešiakampį ringą, o ne įprastą keturkampį. Federacija taip pat turi neįprastą taisyklę, kad čempionas gali pasikeisti dėl diskvalifikacijos. Be to, yra naudojamos dvi atskiros įėjimo rampos.

## Istorija

NWA TNA logo (2002)
Nuo tada kai WWE nusipirko WCW, WWE tapo didžiausia profesionaliųjų imtynių federacija visoje Amerikoje ir tai paskatino Jerry Jarrettą ir jo sūnų Jeffą Jarrettą 2002 m. gegužės mėnesį įkurti naują profesionaliųjų imtynių federaciją pavadinimu *JSports & Entertainment*. 2002 m. spalio mėnesį *Panda Energy International* nusipirko federaciją ir pervadino ją į *TNA*.

Originalus TNA verslo planas buvo kitoks nei WWE verslo planas. Nekeliaujant į kitus miestus kaip kitos federacijos darydavo, TNA galėjo sumažinti išlaidas. Iki TNA Xplosion šou pristatymo 2002 m. pabaigoje, TNA programą sudarė tipiški, savaitiniai dviejų valandų trukmės kabelinės televizijos šou, bet norint juos žiūrėti žiūrovams reikėjo papildomai mokėti. Tie šou prasidėjo 2002 m. birželio 19 d. ir dažniausiai vyko TNA Asylum arenoje. Nors savaitiniai TNA šou kainavo daug mažiau negu mėnesiniai WWE renginai, TNA šou reitingai liko maži. Po 27 mėnesių TNA pamatė, kad jie turi fanų kurie paremtų trijų valandų šou ir baigė savaitinius šou 2004 m. rugsėjo 8 d. TNA surengė savo pirmą trijų valandų mėnesinį šou pavadinimu *TNA Victory Road* 2004 m. lapkričio 7 d., bet vis tiek pasiekė mažus reitingus.

TNA pradėjo transliuoti TNA Impact! 2004 m. birželio 4 d. per *Fox Sports Net* televiziją. Po sezono kontraktas nebuvo atnaujintas dėl mažu reitingų. Kol TNA ieškojo naujos televizijos, Impact! buvo transliuojamas internetu iš TNA oficialios svetainės. Vėliau TNA pasirašė sutartį su Spike TV ir vėl pradėjo transliuoti Impact! per televiziją nuo 2005 m. spalio. Nuo to laiko Impact! pasiekdavo didesnius reitingus.

2007 m. buvo sėkmingiausi TNA istorijoje, todėl transliatoriai Spike TV nuo 2007 m. spalio mėnesio sutiko transliuoti 2 valandų trukmės savaitinius TNA Impact šou.

## X Divizija

Akrobatinis, didelės rizikos profesionaliųjų imtynių stilius buvo WCW ir ECW federacijų požymis. Dauguma imtynininkų kurie atlieka šį stilių sveria mažiau negu 100 kg ir vadina tai lengvasvorių divizija. TNA nusprendė akcentuoti imtynininkų atliekamą didelę veiksmų riziką. Nėra jokių svorio apribojimų, taikomų X Division arba X Division titului, bet dauguma imtynininkų šioje divizijoje yra lengvasvoriai. X Division paprastai yra vienas iš svarbiausių TNA atrakcijų.

## Nuorodos

* Oficiali TNA federacijos svetaine
# RFC

**RFC** (angl. *Requests for Comments*) yra IETF organizacijos dokumentas, kuriame pateikiamos techninės ir organizacinės pastabos apie internetą. Jos pradėtos kurti 1969 ir buvo skirtos tuometiniam tinklui Arpanet. RFC kalbama apie įvairius tinklų aspektus – protokolus, procedūras, programas, koncepcijas. Rečiau RFC pateikiamos susirinkimų pastabos, nuomonės ar netgi humoras.

Visi IETF standartai yra atviri ir kiekvienam prieinami IETF RFC serveryje.

## RFC statusas

Kai kurie RFC yra standartų projektai arba patvirtinti standartai. Kiti RFC yra informaciniai, eksperimentiniai arba geriausios praktikos aprašai.
# Object Constraint Language

**Object Constraint Language** (**OCL**) - deklaratyvi ribojimų kalba, skirta aprašyti taisykles taikomas UML modeliams. OCL sukūrė IBM kaip UML standarto dalį. Pradžioje OCL buvo tik UML praplėtimas, skirtas formaliai specifikuoti taisykles. OCL užrašomos ribojimų ir objektų užklausų išraiškos, kurios negali būti išreikštos UML ar meta modelio diagramos notacija. OCL yra naujas OMG standartas rekomenduotinas naudoti atliekant modelių transformacijas.

OCL kilo iš Syntropy projektavimo metodo. OCL 1.4 - ribojimų kalba. 2.0 versijoje OCL apibrėžimas praplėstas įtraukiant bendrus objektų užklausos kalbos apibrėžimus.

OCL kalbos sakinių struktūra sudarytų iš 4 dalių:

* Kontekstas apibrėžiantis taikymo sritį;
* Savybė(-ės), kuri apibrėžia konteksto charakteristikas;
* Operacija (pvz., aritmetinė ar atliekama su pačia savybe), kuri naudojama keisti, manipuliuoti savybe;
* Raktažodžiai (pvz., *if, then, else, and, or, not, implies*), kurie naudojami nusakyti sąlygos išraišką.
# Metalai

*Kitos reikšmės – Metalas (reikšmės).*
Galis
**Metalai** – cheminių elementų grupė, pasižyminti tuo, kad metalų jonai yra jungiami metalinių jungčių.

Klasifikavimas:

* Šarminiai metalai
* Šarminių žemių metalai
* Pereinamieji metalai
* Pusmetaliai
* Kiti metalai

Metalams būdingos savybės:

* Degimas arba rūdijimas, pvz., 2Mg(k) + O2(d) → 2MgO(k)
* Reakcija su rūgštimis, pvz., 2Na(k) + 2HCl(aq) → 2NaCl(aq) + H2(d)

Dauguma elementų, esančių gamtoje, yra metalai. Daugiausia jų yra žemės plutoje. Jie randami mineraluose ir rūdose. Čia jie nėra gryni, o susijungę su kitu elementu, t. y. sudarę cheminius junginius. Norėdami gauti metalą iš rūdų, tuos elementus turite atskirti. Tai padaryti nelengva.
Metalai pasižymi šiomis fizikinėmis savybėmis:

1. Metalai yra neskaidrūs, paviršius blizgantis. Tačiau kai kurių metalų paviršius neblizga, o yra matinis. Bet perpjovę metalą pamatysime, kad jis blizga. Taip yra todėl, kad reaguoja su deguonimi: jų paviršiuje susidaro metalo ir deguonies junginys-oksidas. Pvz., variui reaguojant su deguonimi, vyksta tokia reakcija: 2Cu (k.) + O2 (d.)→ 2CuO(k.)
2. Metalai gerai praleidžia elektros srovę ir šilumą. Šia savybe naudojamasi, kai reikia atskirti metalą nuo nemetalo. Metalai yra geri elektros laidininkai, todėl iš jų pagaminti laidai naudojami elektros perdavimo linijoms. Tik labai nedaug nemetalų, pvz., anglies atmaina grafitas, gerai praleidžia elektros srovę.
3. Metalai yra kietosios medžiagos. Tik vienas metalas – gyvsidabris – kambario temperatūroje yra skystas; jo lydymosi temperatūra – 39 °C.
4. Metalai yra kalūs. Iš jų galima gaminti įvairius dirbinius: tempiant iš metalų galima padaryti ploną vielą, kalant išploti ploną lakštą.

## Metalų struktūra

Tipinės metalų struktūros yra šios:

* tankiausias, rutulinis, heksagonalinis išsidėstymas (Zn);
* plokštumoje centruota kubinė gardelė (Cu);
* viduje centruota kubinė gardelė (Li).

## Šaltiniai

## Nuorodos

Vikicitatos

Vikižodynas
# Čikagos universitetas

|  |
| --- |
| Čikagos universitetas angl. *The University of Chicago* |
|  |
| lot. *lot.* Crescat scientia; vita excolatur' |
| Įkurtas | 1892 m. |
| Tipas | Privatus |
| Rektorius | Robertas Zimeris |
| Darbuotojų | 2160 (2008 m.) |
| Studentų | 14 000 (2008 m.) |
| Vieta | Čikaga, Ilinojus, JAV |
| Svetainė | uchicago.edu |

**Čikagos universitetas** (angl. *The University of Chicago*) – privatus JAV universitetas Čikagoje. Vienas garsiausių pasaulyje universitetų. 5000 studentų fakultetuose, apie 9000 studentų mokyklose, 2160 dėstytojų. 98 Čikagos universiteto mokslininkams skirta Nobelio premija.

## Istorija

Čikagos universitetą 1892 m. įkūrė naftos magnatas Džonas Devisonas Rokfeleris.

## Struktūra

Fakultetai
* Biologinių mokslų fakultetas,
* Fizinių mokslų fakultetas,
* Humanitarinių mokslų fakultetas,
* Socialinių mokslų fakultetas,
* Naujo koledžo fakultetas,

Specializuotos mokyklos
* Teologijos,
* Verslo,
* Politologijos,
* Teisės,
* Medicinos,
* Socialinio darbo ir administravimo.

Yra eksperimentinių mokyklų, medicinos centras, 8 bibliotekos, botanikos sodas, observatorija, planetariumas, meno ir gamtos muziejai, orientalistikos ir kitų mokslinių tyrimų institutai.

Argonne nacionalinė laboratorija ir Fermi nacionalinė laboratorija, abi netoli Čikagos, yra suryšti su Čikagos universitetu. Yerkes Observatorija Viskonsine priklauso Čikagos universiteto Astronomijos ir Astrofizikos Skyriui.

## Žmonės

98 Čikagos universiteto mokslininkams skirta Nobelio premija, iš jų 24 fizikos, 22 ekonomikos, 14 chemijos, 11 biomedicinos mokslų, 2 literatūros (iki 2001 m.).

Čikagos universitete dėstė
* Barakas Obama, buvęs JAV prezidentas
* Enrikas Fermis, fizikas
* Miltonas Friedmanas, ekonomistas
* Rudolfas Karnapas, filosofas
* Ričardas Pozneris, filosofas, ekonomistas
* Frenkas Loidas Raitas, architektas

Čikagos universitetą baigė
* Herbertas Čarlzas Braunas, chemikas
* Miltonas Frydmanas, ekonomistas

## Lietuviai

Čikagos universitete dėstė: Arūnas Gasparaitis,

Čikagos universitetą baigė: Joana Akelaitytė, Elena Bradūnaitė, Vytautas Černius, Mykolas Drunga, Vytautas Dudėnas, Kazys Gineitis, Petras Jonikas, Eglė Juodvalkė, Kleopas Jurgelionis, Benediktas Vytenis Mačiuika, Vitas Manelis, Antanas Skirius, Juozas Varkala ir kiti.

## Šaltiniai
# Grafitis

„Legalus“ 300 m ilgio gatvės menas Kaune prie Urmo bazės
**Grafitis** (it. *graffito, graffiti*) – tai įvairūs nupiešti, išbraižyti ar kitaip pavaizduoti piešiniai, vaizdai, įrašai ant gatvės statinių sienų ir panašių paviršių, panaudojant dažus, rašalą. Toks menas ant sienų paviršių, judančių objektų (pvz., traukinių) be jų savininko sutikimo yra laikomas vandalizmu. Tai gali būti nuo paprasčiausio autoriaus parašo, nepadoraus žodžio iki sudėtingo piešinio. Taip pat politinio protesto išraiška, reklama ar panašiai.

## Istorija

Grafičiai pradėti kurti nuo seno. Jie datuojami nuo senovės Romos imperijos laikų, yra aptinkami ant Egipto piramidžių ir kitur.

Šiuolaikiniai grafičiai pagarsėjo Niujorke apie 1970 m. Juos piešė darbininkų kvartalų jaunimas. 1971 m. dienraštis New York Times savo straipsnyje pirmą kartą sąvoką *graffiti* panaudojo naujajai miestų meno rūšiai apibrėžti, kuri ypač greitai išpopuliarėjo šiame JAV mieste.

## Galerija

* Senovės grafitis
* Berlyno sienos fragmentas su L. Brežnevu ir E. Honekeriu
* Parduotuvė grafičių meistrams
* Modelio Twiggy grafitis Krokuvoje (Lenkija)

## Nuorodos

* Rašymas ant sienos Archyvuota kopija 2011-02-24 iš Wayback Machine projekto.